आफ्नो पार्टीको संलग्नतामा सङ्घ र प्रदेशहरूमा बन्ने सरकारले ‘पाँच वर्षमा आधारभूत महत्त्वको पाँच काम’ गर्ने बताउँदै उनले ५ वर्षभित्र उर्जा शक्तिमा आत्मनिर्भर हुने, कूल गार्हस्थ उत्पादनको ५० प्रतिशत स्थीर पुँजीको रूपमा विकास गर्ने, २ अङ्कको आर्थिक वृद्धि हासिल गर्ने, प्रति व्यक्ति आय दोब्बर पुर्याउने र निरपेक्ष गरिवीको रेखामुनी रहेका जनतालाई गरिवीबाट मुक्त गर्ने बताए । त्यसरी नै १० वर्षभित्र आर्थिक रूपमा आत्मनिर्भर बनाउने र देशलाई विकासशील मुलुकमा रूपान्तरित गर्ने र २५ वर्षभित्र मुलुकका जल, जमीन, जङ्गल, जडिबुटी, जनशक्तिजस्ता पाँच ‘ज’ रूपी स्रोत साधनहरूको अधिकतम उपयोग गरी देशलाई विकसित मुलुकको दाँजोमा पुर्याउने उनले बताए ।
